Што яшчэ не ўспомніў, пра што забыўся? Вядома, бульба! Як жа без яе. Вырошчваннем другога хлеба ў раёне займаюцца дзве гаспадаркі: ААТ “Чарэйшчына” і Лепельская сортавыпрабавальная станцыя — абедзве і прывезлі свой тавар. У той час, як на базары бульбу прадаюць вёдрамі, на кірмашы яе прапаноўвалі на вагу. Напрыклад, чарэйшчынскія прадаўцы прапаноўвалі бульбу сорту “ўладар” першай рэпрадукцыі па 35 капеек за кілаграм. Калі ўлічваць, што стандартнае дзесяцілітровае вядро змяшчае восем кілаграмаў бульбы, то цана яго атрымліваецца 2 рублі 80 капеек. Напомню, што на базары з канца лета цана на бульбу ўстанавілася на ўзроўні чатырох рублёў за вядро. Прыходжу да высновы, што набываць бульбу выгадней на кірмашы.